Advokátska
kancelária Mgr. Mária Milková bola založená v roku 2003. Klientmi kancelárie
sú obchodné spoločnosti, verejnoprávne inštitúcie, ale aj fyzické osoby, ktorým
poskytujeme komplexné právne poradenstvo v oblasti práva obchodných spoločností,
obchodných záväzkových vzťahov, občianskeho, pracovného, finančného a správneho
práva. V rámci uvedených odvetví sa zaoberáme aj právnymi službami v oblasti
investičnej výstavby, kúpy a predaja nehnuteľností a tiež v oblasti správy klasifikovaných
pohľadávok vrátane zastupovania v súdnych, exekučných a konkurzných konaniach.
Sme mladou advokátskou kanceláriou, pre ktorú je spokojnosť klienta prvoradým
cieľom. Vieme, že riešenie právnych problémov a s tým súvisiaca administratíva
predstavujú pre klienta nemalú záťaž, ktorú sme pripravení prevziať v maximálnej
možnej miere. Súčasťou poskytovaných služieb je preto zastupovanie klienta pred
registrovými súdmi, živno stenskými
úradmi, správami katastra a ďalšími orgánmi verejnej správy v závislosti od
okolností konkrétneho prípadu. Úzko spolupracujeme aj s odborníkmi z iných oblastí
- notármi, audítormi, daňovými poradcami, súdnymi znalcami a tiež s advokátskymi
kanceláriami v zahraničí, ktorých služby vieme v prípade potreby zabezpečiť.
Efektívnosť a hospodárnosť poskytovaných právnych služieb, rovnako ako primerané
a transparentné ceny, sú samozrejmosťou.